Ceza de Sant'Andrea de ła Zirada

La céxa de Sant'Andrea de ła Zirada xe un edificio lerigióxo de ła sità de Venesia, situà inte el sestièr de Santa Croxe e xa sede de un monastièr. Storia Inte el 1329 ałe quatro nobildone Francesca Corraro, Elisabetta Soranzo e Maddalena Malipiero ghe gera stà conceso de fondàr na abasìa sol liógo ciamà Cao de Zirada. Anca se łe visine mùneghe de Santa Ciara se gaveva oponesto, inte el 1331 xe stài inaugurài i łavori. Inte el 1346 łe do benefatrici oncora in vita e altre seguaci ghe gà dà vita al convento abrasàndo ła riegoła de Sant'Agustìn. Sotoposte al patriarcàdo del doxe, ła so òpara consisteva inte el sasiàr le bixognóxe, ma dal 1684, gaveva soło che l'òbligo de riséver tre converse l'ano sensa l'esborso de dote. Segóndo łe cròniche, ła Ceza xe stàda costruìa co i finansiamenti de ła famegia Bonzio. Xe stàda restoràda inte el 1475 e riconscacràda inte el 1502 da l'arcivescòvo de Corinto Giulio Brocchetta. Gà subìo altri interventi anca nei secołi drìo, ma ła gà mantegnìo ła fasàda gotica orixinàl. El monastièr xe stà in seguito sopreso e butà xò, mentre ła Ceza denventàda susidiaria de parochiàl, ancùo xe desconsagràda. Inte el primo Novesento ghe xe stà tacà i edifici de piasal Roma, deturpandoghene oncora de più el contesto, straòlto patòco; dal 2009, inaxónta ghe pasa darénte, rialsàda, ła monorotaia del People Mover. Descrisión Interesante l'intràda col portàl in piera d'Istria. L'interno xe costituìo da na singoła navàda co sofito ribasà. Le òpare de maxór pregio xe un Cristo morto tra San Carlo Borromeo e degli angeli di Domenico Tintoretto, un Sant'Agostino co due angeli de Paris Bordon e un San Girolamo di Paolo Veronese. Qualche somegia: Siti da vardàr La Ceza de Sant'Andrea de ła Zirada Archivià il 27 de setenbre 2021 in Internet Archive. Sant'Andrea de ła Zirada in un sito franséxe dedicà a Venesia Santa Andrea de ła Zirada in (Santa Croxe) La Cèxa de Sant'Andrea de ła Zirada dal portàl de Venesia venice-carnival Archivià il 23 de majo 2022 in Internet Archive. Storia e foto de ła Céxa Archivià il 12 de zenaro 2011 in Internet Archive. Geolocation Sant'Andrea de ła Zirada Canaregio The Churches of Venice : Santa Croxe - sito in inglexe Archivià il 26 de aprile 2018 in Internet Archive. Sant'Andrea apostolo (o Sant'Andrea de ła Zirada) - Patriarcàdo de Venesia Breve storia anca de ła Cèxa de Sant'Andrea de ła Zirada Archivià il 19 de majo 2011 in Internet Archive. Altri progeti Wikimedia Commons el detien imàjini o altri file so Céxa de Sant'Andrea de ła Zirada el detien schemi gràfeghi so Portałi: Portałe de Venèsia